AZ Ó-RUZSINI ((NAGY-BARLANG)) MEGVIZSGÁLÁSÁRÓL. 
193 
díszített két cserépdarabot találtunk. Az utóbbiakat dr. Rőth Samu tanár úr ásta 
ki, a ki maga is a legszívesebben és legbuzgóbban vett részt ásásainkban. 
Egy másik helyen, t. i. a barlang előrészében (a barlangnyilástól 10 méter¬ 
nyi távolságban) tett próbaásatáskor a talaj felszínétől 1 dcm. mélységig terjedő 
szögletes kődarbokból álló törmelék alatt a felső szenes réteget, egészen határozot¬ 
tan köriilvonalozva, megtaláltuk ; a mely maga is is 1 dcm. vastag réteget képe¬ 
zett. Ez alatt majd szögletes, majd pedig hömpölygetett kavicscsal telt sárgás 
agyagréteg következett, a mely alatt végre, a talaj felszínétől I méternyi mély¬ 
ségben nagy kőlapoktól bekerítve a második szenesréteg következett. A kőlapok 
elhelyezése után Ítélve valaha itt is tüzelő hely volt. — Ásatásunk e helyen annyi¬ 
ban volt igen nevezetes eredményű, mert mi itt egyrészt úgy a felső, mint az alsó 
szenes rétegben az elszenesedett Ursus spelaeus-csontokat egyazon díszítésű edény¬ 
cserepek társaságában találtuk, és másrészt az alsó szenesrétegben az Ursus spe¬ 
laeus-csontokat recens korbeli állatok, a többi között most élő tulkok (Bovina) 
vagy szarvasfélék (Cervida) csontjaival keverten találtuk. — Megjegyezni kíván¬ 
juk végül, hogy ásatásaink alkalmával a talaj külömböző mélységében még liöm- 
pölygett Ursus spelaeus-csontokat is találtunk. 
Főbb vonásokban íme ezek a leleteink, a melyekre a három napig tartó 
vizsgálatunk alkalmával jutottunk. 
A fentebbi pontokban fölemlített szénmaradványok, égetett (elszenesített) 
csontok, valamint a cserepek egészen kétségtelenné tévén, hogy az ó-ruzsini «nagy¬ 
barlang »-bán valaha emberek tartózkodtak, főgondunk az egész vizsgálat alatt 
arra irányult, hogy emberi csontok vagy pedig egyéb emberi maradványok (szer¬ 
számok stb.) után kutassunk. De, jóllehet öt külön helyen ásattunk és a felásott 
rétegek tartalmát apróra átvizsgáltuk, emberi csontokra vagy szerszámokra sehol 
nem akadtunk ; a mint maga dr. Rőth Samu tanár úr sem talált ilyeneket az ő 
ásatásai alkalmával. — Ha ezt kiemeljük, úgy ezzel legkevésbbé sincs szándékunk¬ 
ban további következtetéseket tennük, nevezetesen pedig kizárni ama lehetőséget, 
mintha emberi csontok vagy szerszámok a barlangban itt-ott ne lehetnének, hiszen 
a barlangot, eleitől vegéig, nagy terjedelménél fogva, fel sem is áshattuk egészen. 
Annyit azonban szükségesnek tartunk megjegyezni, hogy abban az esetben, ha 
talán emberi csontok és szerszámok a barlangban elő is fordulnának, úgy azok a 
széliében fekvő állati csontokkal és a cserepekkel szemben csak igen csekély ter¬ 
jedelmű helyekre szorítkozva lehetnek elrejtve. 
Ezek után az ó-ruzsini «nagy barlangiban tett vizsgálatnak eredményét, 
leleteink alapján, a következőkben foglalhatjuk egybe: 
1. Mindenekelőtt konstatálnunk kell, hogy az ó-ruzsini «nagy barlangiban 
elszenesedett Ursus spelaeus-csontok valóban elő fordulnak, minélfogva dr. Rőth 
Samu tanár urnák emez érdekes fölfedezését a mi részünkről is teljesen igazoljuk. 
És ha ilyen elszenesedett barlangi medve-csontokat külön, eredeti fekvőhelyen 
találtunk volna, tígy minden habozás nélkül csatlakoznánk dr. Róth Samu tanár 
urnák ama nézetéhez is, amely szerint az ó-ruzsini «nagy-barlang»-bán a diluviális 
(pleisztoczén) korbeli ember nyomai csakugyan kimutathatók. De, minthogy mi, 
ásatásaink alkalmával az U. spelseus elszenesedett csontjait egyrészt szép díszítésű 
égetett edénycserepekkel, másrészt recens-korbeli állatok elszenesedett csontjaival 
keverten ugyanazon rétegekben találtuk : kénytelenek vagyunk kinyilatkoztatni, 
Földtani Közlöny. XIII. köt. 1883. 13 
